Kongsvinger Idrettslag

Kongsvinger Idrettslag (stiftet søndag 31. januar 1892) er en idrettsforening fra Kongsvinger. Den er mest kjent for fotball, men driver også med andre idretter. Idrettslaget er delt opp i flere organisasjoner som tar seg av forskjellige idrettsgrener. KIL benytter idrettsanleggene på Gjemselund, som omfatter Gjemselund Stadion (fotball) og Nye Kongsvinger Ishall, samt en innendørs fotballbane i Kongsvingerhallen og håndballbanene i Tråstadhallen og Holthallen.

Fotball
KIL Toppfotball er KILs profesjonelle fotballag som fra 2015-sesongen spiller i 2.divisjon gruppe 4. Laget har tidligere spilt i den øverste divisjonen fra 1983 til 1999, men havnet deretter helt ned i 2. divisjon i 2001. Siden har det vært opp og ned mellom 2. divisjon og eliteserien. KIL Toppfotball har også et rekruttlag i 3. divisjon og et ungdomslag.fotball.no Kongsvinger IL Toppfotball

Kongsvinger IL Fotball omfatter de øvrige fotballagene under Kongsvinger IL. Dette inkluderer foruten en mengde aldersbestemte lag, et kvinnelag i 2. divisjon, tilhørende B-lag i 4. divisjon.fotball.no Kongsvinger IL Fotball

Ishockey

Kongsvinger IL Ishockeyklubb (kjent som Kongsvinger Knights fram til klubben gikk konkurs i 2018) ble dannet 27. januar 1961. De var i begynnelsen uavhengige, men ble senere en del av KIL. I 2004 rykket de opp til 1. divisjon, men har også spilt fire sesonger i GET-ligaen fra 2014 til 2018. Senior Elite-laget for menn spiller fra 2018/2019-sesongen i 2. divisjon ishockey for menn.

Andre idretter
Andre avdelinger av Kongsvinger Idrettslag inkluderer:
 KIL Fotball
 KIL Friidrett
 KIL Håndball
 KIL Ski
 KIL Skøyter
 KIL Turn

 Litteratur 

Referanser

 Eksterne lenker 
 KIL Fotball
 KIL Håndball
 KIL Supporterklubb
 Gjemselund Stadion - Nordic Stadiums


Kategori:Idrettslag i Hedmark
Kategori:Skøyteklubber i Hedmark
Kategori:Norgesmestere i hurtigløp på skøyter – Stafett
Kategori:Idrettslag etablert i 1892
Kategori:Artikler i skøytesportprosjektet